text: Flygtet fange efterlyses
  16 december 2010 kl. 08.11
  Syd- og Sønderjyllands Politi har forgæves jagtet en fange i seks dage. Han stak sidste fredag af fra det psykiatriske sygehus i Augustenborg.
  Erkan Toprak, 28 år, var varetægtsfængslet i surrogat på Augustenborg Sygehus på Als.
  Han er sigtet for en række indbrud og pengeskabstyverier, for vold og for med fortsæt at have udsat andre for fare.
  Politiet beskriver flygtningen som:
  ? Mand
  ? 28 år
  ? 177 cm høj og spinkel af bygning
  ? Mørkt kort hår
  ? Brune øjne.
  Erkan Toprak bor i Sønderborg, men han færdes i hele Sønderjylland.
  Politiet vil gerne have oplysninger om flygtningen på telefon 1-1-4.
  